Možnosti použitia antikoncepčnej metódy Mirena po Ellaone a rozlíšenie špinenia od menštruácie
Dobry den,mozem po pouziti Ellaone- tabl.PO si dat zaviest Mirenu?hned pri prvom menstruacnom cykle?alebo je nutne cakat nejake obdobie. A ako prosim odlisim spinenie po tbl. od normalnej menstruacie, myslim nastup menstruacie.Dakujem
Dobrý deň.
Ďakujeme za Vašu otázku.
Mechanizmus účinku Mireny je predovšetkým lokálny a oreti sa nepredpokladá, že užívanie iných liekov ovplyvní jej účinnosť. Vo všeobecnosti však platí, že pred zavedením vnútromaternicového telieska je potrebné o liekoch, ktoré užívate alebo ste v poslednom čase užili upovedomiť predpisujúceho lekára.
Špinenie sa vo väčšine prípadov prejavuje ako ľahké krvácanie alebo ružovohnedý výtok a zvyčajne je ho menej ako bežnej menštruačnej krvi. Taktiež špinenie môže trvať kratšiu dobu ako je doba menštruácie. Na rozdiel od menštruácie sa pri ňom nevyskytujú symptómy ako je nadúvanie, citlivosť prsníkov, kŕče, únava, výkyvy nálad, nevoľnosť.
Prajem pekný zvyšok dňa.
S pozdravom
Mgr. Barbora Bičanovská